Абу Хьанифат
Абу Хьанифат ан-НуӀман ибн Сабит ибн Марзубан аль-Куфи (Ӏаьр. أبو حنيفة النعمان بن ثابت بن مرزُبان الكوفيّ‎‎; 699, Куфат,Ӏиракъ, 699 шеран 5 сентябрь, Куфат, Умавийн халифат[…] — 767 шеран 18 июнь, БагӀдад, Ӏаббасийн халифат) — иза бусалба Ӏеламстаг а, факъихӀ (исламан бакъонан Ӏилманча) а ву. Суннатхошна гергахь веачу имамах хьалхарниг ву. Хьанафийн мазхӀаб диллинарг ву. Исламан Ӏаьрбийн тӀаьхьалонехь цуьнан цӀейоккху «аль-имамул-аӀзам» олий. Шегахь шорта Ӏилма хиларца а, шен хазачу гӀиллакхашца а гӀараваьлла иза, имам аш-ШафиӀис шен хьокъехь дешнаш аллалц: «Милла а велахь фикъхӀангахь кӀоргеваха лууш, иза Абу Хьанифатах возуш ву-кх». Иза табиӀунех лоруш ву. Цунна дуьхьалкхетта хилла масех сахьаби, царах ву Анас ибн Малик.